ועדת הכלכלה, כנסת 15, פרוטוקול מספר 459, 2002-05-21 10:00

מוזמנים: ערן גרף סמנכ"ל אגף כלכלה, משרד התקשורת עידית צ'רנוביץ עוזרת שר התקשורת שריל קמפינסקי,עו"ד לשכה משפטית, משרד התקשורת אורי אולניק מנכ"ל משרד התקשורת אבי גבאי סמנכ"ל כלכלה, חברת בזק דוד מזרחי מנהל אגף רגולציה, חטיבת כלכלה, בזק ניצה הראוז,עו"ד לשכה משפטית, בזק

מנהלת הוועדה: תקנות התקשורת (בזק ושידורים) (שינוי התוספת לחוק), התשס"ב-2002.

אברהם פורז: סדר היום: תקנות התקשורת (בזק ושידורים) (שינוי התוספת לחוק).

אברהם פורז: במכתבו של שר התקשורת מ-5 לפברואר כתוב: "בעניין שירותי הבזק המפורטים בתוספת לחוק, רשאי שר התקשורת בהסכמת שר האוצר לקבוע את התשלומים בעדם, ובשרותי בזק שאינם מפורטים בתוספת לחוק רשאי השר לקבוע תשלומים בהתייעצות עם שר האוצר.

אברהם פורז: תסביר לנו, מר אולניק, במה דברים אמורים.

אורי אולניק: הבקשה מהוועדה היא להעביר חלק זעיר מהשירותים שבזק נותנת מפיקוח מסוג אחד לפיקוח מסוג אחר.

אורי אולניק: כל השירותים שחברת בזק נותנת מפוקחים בצורה פרלמנטרית.

אורי אולניק: רק לאחרונה אישרה ועדת הכספים את שינוי מבנה התעריפים.

אורי אולניק: ישנם שירותים שמצויים בפיקוח מלא.

אורי אולניק: הבקשה מהוועדה היא להעביר את השירותים לסוג אחר של פיקוח, שהוא פיקוח בדרג מיניסטריאלי בלבד, בלי מעורבות הכנסת.

אורי אולניק: במכתב ששלח שר התקשורת לוועדה ישנם שני סוגי שירותים.

אורי אולניק: לצערי, אני נאלץ לבקש היום מהוועדה אישור להסרת הפיקוח אך ורק משירות אחד מבין השניים, וזאת עכב מחלוקת שהתעוררה אמש בין דרגים מקצועיים במשרד האוצר שמעונינים לבחון פעם נוספת את הסרת הפיקוח מקווים אנלוגיים שנותנים תמסורת.

אורי אולניק: אני מקווה שבקרוב נבוא אל הוועדה וגם לגבי השירות הזה נבקש הסרת הפיקוח הפרלמנטרי.

לאה ורון: בפסקה האחרונה במכתב השר יש את סוגי השירותים.

לאה ורון: אני מבינה שעל קו מנוי טלקס ועל שיחת טלקס פנים ארצית יש הסכמה, רק על העניין של הנל"ן אין הסכמה.

אורי אולניק: נכון.

אברהם פורז: יש מצב של טלקס?

אורי אולניק: זה דבר ארכאי.

אורי אולניק: זה משהו שמבחינה כמותית מגוחך.

אברהם פורז: מדובר על דמי שימוש קבועים לקו הטלקס?

אבי (אברהם) גבאי: לא, זה פר שימוש.

אברהם פורז: תגיד לי במה מדובר ומה הוועדה צריכה לאשר.

אורי אולניק: במדינת ישראל יש 263 קווי טלקס ו-136 לקוחות.

אורי אולניק: הלקוחות הם חברות נסיעות, בתי זיקוק, אולפני הבירה, מלונות, שגרירות.

אורי אולניק: התשלום פר חודש הוא קצת מעל ל-50 שקל.

אורי אולניק: זה מחיר שקבוע בתקנות ששר התקשורת ושר האוצר קובעים וועדת הכספים מאשרת.

אורי אולניק: מדובר בשירות זניח.

אורי אולניק: אנחנו לא חושבים שצריך לבוא לכנסת כדי לאשר את התעריף הזה.

אורי אולניק: אנא אשרו לנו את הסרת הפיקוח של הכנסת מהשירות הזה.

אורי אולניק: מבחינתנו שבזק תגבה מהלקוחות של טלקס את מה שהיא רוצה לגבות.

אורי אולניק: אם נראה שהתעריף הזה לא סביר - נגיד לה.

אברהם פורז: 50 שקל לחודש זה קו טלקס?

אבי (אברהם) גבאי: כל ההכנסות משירותי הטלקס הן פחות ממיליון שקל.

אתי בנדלר: פריטים 5 ו-6 לתוספת, שאותם אתם מציעים לבטל, מדברים על התקנת מנוי טלקס והרשות לקבל שירות בזק באמצעות הקו.

אתי בנדלר: לשירות טלקס יש עוד התייחסויות בתוספת הזאת.

אתי בנדלר: האם תוכלו להעביר לנו במה מדובר בפרט 8, הדן בשימוש בקו טלקס ישיר, ובפריטים 9, 10 ו-11?

שריל קמפינסקי: פריטים 8-11 לא קיימים.

אתי בנדלר: משהפריטים האלה נמחקים מהתוספת, זאת אומרת שהשרים יכולים להחליט על התעריפים האלה ללא ועדה של הכנסת.

אתי בנדלר: הם יכולים גם להסיר לגמרי את הפיקוח על התעריפים, ואז לפי סעיף 17 בזק יכולה לגבות כל סכום שהיא רוצה.

אורי אולניק: בתנאי שהוא יהיה סביר.

אורי אולניק: אנחנו מעונינים להסיר מפיקוח גם את נושא הנל"ן.

אורי אולניק: אנחנו מקווים לבוא בקרוב לוועדה, ביחד עם משרד האוצר, בעניין הזה.

אבי (אברהם) גבאי: אנחנו מתנגדים להסרת הפיקוח על הטלקס.

אבי (אברהם) גבאי: אנחנו חושבים שזאת לא הבעיה.

אבי (אברהם) גבאי: קיימנו דיונים עם משרד התקשורת במשך השנתיים וחצי, השלוש האחרונים לגבי הסרת הפיקוח משירותים מסוימים.

אבי (אברהם) גבאי: סוכמו דברים.

אבי (אברהם) גבאי: כל דרג, אם זה המנכ"ל הקודם, אם זה הלשכה המשפטית הוריד מזה.

אבי (אברהם) גבאי: בסוף לא נשארה אפילו תרנגולת.

אבי (אברהם) גבאי: אנחנו לא צריכים שיוותרו לנו על פיקוח של 800 אלף בשנה.

אבי (אברהם) גבאי: אני לא רוצה שיגידו אחרי זה "הקלנו את הפיקוח על בזק".

אבי (אברהם) גבאי: לא איכפת לנו שהפיקוח יישאר, זה לא דבר שמפריע לנו.

אברהם פורז: מר גבאי, אתה אומר שזה לא שהבקשה לא מוצדקת אלא היא לא פותרת שום בעיה.

אבי (אברהם) גבאי: נכון.

אברהם פורז: אתה היית רוצה שזה יהיה על תחומים נוספים.

אבי (אברהם) גבאי: על תחומים שסוכמו.

אברהם פורז: תראה, כדי לא לאשר בקשה של השר צריכה להיות לי סיבה טובה.

אברהם פורז: הסיבה שאומרת שהיה צריך לעשות יותר, היא לא סיבה כדי לא לאשר את הדבר הזה.

אבי (אברהם) גבאי: אני מסתכל על מה שיש אצלך על השולחן.

אבי (אברהם) גבאי: אני לא מדבר על דברים שאני רוצה מעבר לזה.

אבי (אברהם) גבאי: אני לא באתי לבקש ממך שתסיר פיקוח על דברים שאורי אולניק לא מסכים להם.

אברהם פורז: למעשה אני מיותר בשיחה הזאת.

אורי אולניק: בזק יודעת שהשירותים האלה טעונים אישור של שני השרים.

אורי אולניק: מתפקידנו לדאוג לזה שתהיה הסכמה בין שני השרים.

אורי אולניק: לפעמים יש מחלוקת בין משרדי ממשלה.

אורי אולניק: אנחנו נסינו לשכנע את אנשי האוצר שאנחנו צודקים.

אורי אולניק: אנשי האוצר ביקשו לבחון את זה.

אברהם פורז: מה זה המרכיב של הנל"ן שהגעתם איתו לאי הבנות?

אברהם פורז: זה משהו יותר משמעותי?

אברהם פורז: מה זה נל"ן?

אורי אולניק: זה קו מנקודה לנקודה.

אורי אולניק: בדרך כלל מדובר על העברת נתונים.

אברהם פורז: כל המערכות של הבנקים הם בנל"נים.

אברהם פורז: מה ההכנסות של בזק מנל"נים?

אבי (אברהם) גבאי: ההכנסות של בזק מכל השירותים שיושבים על השולחן, בין כאלה שמסכימים עליהם ובין כאלה שלא מסכימים עליהם, הן סדר גודל של 20 מיליון שקל.

אברהם פורז: גם תעריפי נל"ן זה בפיקוח ועדת הכספים?

אבי (אברהם) גבאי: כן.

אתי בנדלר: ברגע שזה מופיע בתוספת זה חייב להיות באישור ועדת הכספים.

אתי בנדלר: משזה נמחק זה נשאר לשיקול דעת השרים.

אברהם פורז: הנל"ן הוא שירות מונופוליסטי, לא?

אורי אולניק: אנחנו חשבנו שאפשר להסתפק במקרה של הנל"ן בממשלה, בלי לערב את הכנסת.

אבי (אברהם) גבאי: בזק לא נותנת נל"נים מזה שנתיים.

אברהם פורז: חדשים?

אבי (אברהם) גבאי: כן.

אברהם פורז: מה האלטרנטיבה לנל"ן?

אבי (אברהם) גבאי: שירותים דיגיטליים.

אורי אולניק: אפשר להגיד שמדובר בקווי תמסורת מיושנים.

אורי אולניק: נכון שאין מתחרה אחר שמציג את זה, אבל יש תחרות פנימית עם התחליפים.

אברהם פורז: אנחנו נאשר גם את הנל"ן וגם את הטלקס.

אברהם פורז: היה ושר התקשורת עם אנשי האוצר יבקשו רוויזיה על ההחלטה, תבואו לפה פעם נוספת.

אברהם פורז: אני לא רוצה להתעסק עם זה פעם נוספת.

אתי בנדלר: השאלה היא אם נציג השר מבקש שהוועדה תאשר את זה כפוף להסכמה עם האוצר, או שהוא חזר בו מבקשתו.

אברהם פורז: הוא לא חזר בו.

אברהם פורז: הוא ביקש שנדחה.

אברהם פורז: הבקשה לא הוסרה.

אברהם פורז: ביקשו לדון בה במועד אחר.

אברהם פורז: מאחר שיש לנו מחסור בזמן, אנחנו לא נעתרים לבקשת הדחייה ואנחנו מאשרים את שני הדברים.

אברהם פורז: אנחנו נאפשר לשר התקשורת, במקרה שיחליט שהוא רוצה דיון מחודש, לבוא לפה כדי לדון בזה.

אורי אולניק: במידה ונציגי האוצר עומדים על דעתם, האם יש לנו החלטה שמאשרת את.

אורי אולניק: .

אברהם פורז: כרגע יש לכם אישור לשני הדברים כאחד.

אברהם פורז: אם אנשי האוצר ישכנעו אתכם שנעשה משגה גדול, תבקשו רוויזיה בוועדה בעניין הנל"ן.

אתי בנדלר: מתי האישור ייכנס לתוקפו?

אברהם פורז: האישור ייכנס לתוקפו בעוד חודש.

אברהם פורז: תודה רבה.